**Tyliai leidžias pavargusi saulė**

***PRAGROJIMAS...***

Tyliai leidžias pavargusi saulė,

Paskutiniai šešėliai dienos.

**Galbūt viską pasaulyje pamiršiu,**

**Bet tavęs, mylimoji, niekados.**

Išėjai tu rasotais takeliais,

Nesiklausei tėvelio nei mamos.

**Ant pirštelių skaičiuodama žvaigždutes**

**Tu sakei, kad mylėsi visados.**

***PRAGROJIMAS..***

Daug žvaigždučių dar liko neskaičiuotų,

Suskaičiuoti jų niekas negalės.

**Aš mačiau – glamonėjo tave kitas**

**Ir aistringai bučiavo lūpeles.**

Jei nemyli, nenori, nereikia,

Aš iš meilės numirti galiu.

**Ir numiręs aš pas tave ateisiu,**

**Pasakysiu – Mylėjau ir Myliu.**

***PRAGROJIMAS...***